b'\n_START_ARTICLE_\nIzdelki Kylie Minogue\n_START_PARAGRAPH_\nTo je seznam izdelkov avstralske pevke Kylie Minogue. \xc4\x8cez leta je Kylie Minogue izdala mnogo razli\xc4\x8dnih izdelkov. Med drugim je izdala razne knjige, DVD-je, pohi\xc5\xa1tvo, obleke (uporabljene v videospotih in na koncertnih turnejah) ter di\xc5\xa1ave za mo\xc5\xa1ke in \xc5\xbeenske.\n_START_SECTION_\nUradne di\xc5\xa1ave\n_START_PARAGRAPH_\nKylie Minogue je svojo prvo di\xc5\xa1avo, Darling, izdala preko podjetja Coty, Inc. leta 2006. Kasneje je izdala \xc5\xa1e EP z naslovom Darling, s katerim je promovirala di\xc5\xa1avo. Leta 2007 je izdala \xc5\xa1e dva DVD-ja, Sweet Darling in Sexy Darling, naslednjika njene prve di\xc5\xa1ave. Njena \xc4\x8detrta di\xc5\xa1ava, Showtime, je bila komercialno najmanj uspe\xc5\xa1na. Couture je bila njena peta di\xc5\xa1ava, sledila pa ji je njena prva di\xc5\xa1ava za mo\xc5\xa1ke, Inverse. Julija 2010 je izdala svojo sedmo di\xc5\xa1avo, Pink Sparkle. Leta 2011 je pod naslovom Pink Sparkle POP v omejeni izdaji ponovno izdala parfum Pink Sparkle, kasneje tistega leta pa je izdala \xc5\xa1e parfum Dazzling Darling, s katerim je izdala \xc5\xa1e eno naslednico parfuma Darling. Prodali so tri milijone stekleni\xc4\x8dk te di\xc5\xa1ave. Sredi leta 2011 so oznanili, da je di\xc5\xa1ava Darling \xc5\xa1esta najbolje prodajana di\xc5\xa1ava leta, di\xc5\xa1ava Pink Sparkle pa sedma.\n_START_SECTION_\nGlasba\n_START_PARAGRAPH_\nKylie Minogue je izdala mnogo CD-jev za promocijo svojih koncertnih turnej. Njen prvi album v \xc5\xbeivo, Intimate and Live, je bil dokaj uspe\xc5\xa1en in je vklju\xc4\x8deval pesem\xc2\xa0\xc2\xbbDancing Queen\xc2\xab\xc2\xa0kot dodatno pesem z albuma. Album je \xc5\xa1e toliko ve\xc4\x8d uspeha po\xc5\xbeel, ker je iz\xc5\xa1el ob pribli\xc5\xbeno istem \xc4\x8dasu kot album Impossible Princess. Leta 2005 je v Zdru\xc5\xbeenem kraljestvu in Zdru\xc5\xbeenih dr\xc5\xbeavah Amerike izdala album v \xc5\xbeivo Showgirl, s katerim je promovirala svojo turnejo Showgirl: Greatest Hits. Album, ki ni po\xc5\xbeel veliko uspeha, je vklju\xc4\x8deval le sedem pesmi. Njen tretji album v \xc5\xbeivo, Showgirl Homecoming Live, je bil komercialno uspe\xc5\xa1nej\xc5\xa1i, saj je postal eden od najbolje prodajanih DVD-jev v Avstraliji in Veliki Britaniji. Po svetu je album iz\xc5\xa1el leta 2006. To je postal njen najuspe\xc5\xa1nej\xc5\xa1i album v \xc5\xbeivo. Nato je samo v Zdru\xc5\xbeenih dr\xc5\xbeavah Amerike izdala album Kylie: Live In New York. Sicer je iz\xc5\xa1el tudi v drugih dr\xc5\xbeavah, a komercialno le v ZDA.\n_START_SECTION_\nKnjige\n_START_PARAGRAPH_\nKylie Minogue je podpisala pogodbo z zalo\xc5\xbebo Puffin Books in izdala svojo prvo knjigo, Kylie Evidence. Komercialno knjiga ni bila ravno najuspe\xc5\xa1nej\xc5\xa1a. Njena naslednja knjiga, La La La, je bila uspe\xc5\xa1nej\xc5\xa1a, saj jo je Kylie Minogue izdala na vrhuncu svoje kariere, v letu 2001/2002. Po\xc5\xbeela je precej moderatnega uspeha, prodali pa so mnogo izvodov knjige. Na zadnji platnici knjige je bil objavljen tudi avtogram Kylie Minogue. Leta 2006 je z zalo\xc5\xbebo Puffin podpisala pogodbo za izdajo knjige za otroke. Leta 2006 je izdala knjigo The Showgirl Princess, ki je bila komercialno zelo uspe\xc5\xa1na in se je izredno dobro prodajala. Knjiga naj bi promovirala pozitiven odnos do tistih otrok, ki imajo za svoj idol Kylie Minogue._NEWLINE_Leta 2008 je med svojo turnejo KylieX2008 v sklopu promocije njenega ve\xc4\x8dkrat platinasto certifikiranega albuma X izdala 1000 izvodov knjige K z njenim podpisom in podpisom njenega kreativnega vodje, Williama Bakerja. Knjiga je vklju\xc4\x8devala prej neizdane fotografije z njene turneje KylieX2008/2009. \xc4\x8ceprav so to knjigo izdali le v omejeni izdaji, so jo kasneje izdali ponovno._NEWLINE_Leta 2010 je uradna spletna stran Kylie Minogue v sodelovanju s podjetjem PrintFair izdala vo\xc5\xa1\xc4\x8dilnico z njenim podpisom.\n_START_SECTION_\nPohi\xc5\xa1tvo\n_START_PARAGRAPH_\nLeta 2008 je Kylie Minogue ob veliki medijski pozornosti izdala svojo kolekcijo pohi\xc5\xa1tva za dom, izdano pod imenom Kylie at Home. Kolekcija je bila na voljo na internetu. Oktobra 2010 je pod istim imenom izdala \xc5\xa1e eno kolekcijo pohi\xc5\xa1tva; slednja je vklju\xc4\x8devala vse pohi\xc5\xa1tvo prej\xc5\xa1nje kolekcije z nekaj dodatki, kot so odi\xc5\xa1avljene sve\xc4\x8de. Septembra 2011 je izdala novo kolekcijo pohi\xc5\xa1tva za spalnico. Trenutno vse njene kolekcije vklju\xc4\x8dujejo zavese, posteljnino, blazine, brisa\xc4\x8de, sve\xc4\x8de, lu\xc4\x8di ter ve\xc4\x8d. Vse je izdala potem, ko je podpisala pogodbo s podjetjem AshleyWildeGroup.\n_START_SECTION_\nModno oblikovanje\n_START_PARAGRAPH_\nKylie Minogue je izdala nekaj svojih modnih kolekcij preko svoje uradne spletne strani. Vklju\xc4\x8devale so kratke majice, hla\xc4\x8de, rokavice in \xc5\xa1ale. Na njeni spletni strani so objavili tudi njene kostume s turnej Showgirl: Greatest Hits in Showgirl Homecoming._NEWLINE_Leta 2003 je izdala svojo izredno uspe\xc5\xa1no linijo spodnjih obla\xc4\x8dil, imenovano LoveKylie. \xc5\xa0e istega leta je postala obraz podjetja Agent Provacoteur._NEWLINE_Leta 2007 je podjetje H&M najelo Kylie Minogue za oblikovanje in promoviranje obla\xc4\x8dil za poletno sezono. Kolekcijo so razprodali v nekaj tednih, s \xc4\x8dimer je to postala H&M-jeva najbolje prodajana modna kolekcija slavne osebnosti; prodajala se je celo bolje od Madonnine modne kolekcije, izdane nekaj let prej.\n_START_SECTION_\nTelevizija in film\n_START_PARAGRAPH_\nKylie Minogue se je na televiziji pojavila ve\xc4\x8dkrat, med drugim v televizijski specijalki oddaje Ant and Dec, televizijski seriji Kath in Kim in v televizijski seriji Doctor Who (kjer je igrala Astrid Peth). Imela je tudi manj\xc5\xa1o vlogo Zelene vile v filmu Moulin Rouge. V filmu je zapela glavnim igralcem, med katerimi je bil tudi Ewan Mcgregor. Pela pa ni s svojim glasom, temve\xc4\x8d z glasom angle\xc5\xa1kega princa teme, Ozzyja Osbournea. Kylie Minogue je izdala tudi dokumentarni film z naslovom White Diamond. Govoril je o njenem \xc5\xbeivljenju in njenem \xc5\xbeivljenjskem slogu, v njem pa so poleg nje nastopili \xc5\xa1e njeni prijatelji in dru\xc5\xbeinski \xc4\x8dlani. S strani glasbenim kritikov je dokumentarni film prejel negativne ocene in mla\xc4\x8den odziv s strani avstralskega, novozelandskega in britanskega ob\xc4\x8dinstva. Leta 2008 je nastopila \xc5\xa1e v televizijski seriji The Kylie Show. Kot gosti v seriji so nastopili Dannii Minogue, Simon Cowell in njen biv\xc5\xa1i soigralec iz serije Sosedje, Jason Donavon, s katerim je posnela tudi svojo pesem\xc2\xa0\xc2\xbbEspecially For You\xc2\xab; serija na DVD-ju ni iz\xc5\xa1la.'